OpenLLM-France/wikimedia huggingface dataset:
# Yunclillos

Yunclillos és un municipi de la província de Toledo, a la comunitat autònoma de Castella la Manxa. Limita amb Recas, Villaluenga de la Sagra, Cabañas de la Sagra, Olías del Rey i Bargas.

## Demografia

Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 | 2006 |
| 609 | 587 | 608 | 615 | 606 | 618 | 682 | 691 | 671 | 706 |

## Administració

Llista d'alcaldes des de les eleccions democràtiques de 1979 :
| Període | Nom de l'alcalde/-essa | Partit polític | Data de possessió |
| 1979 - 1983 | | | 19/04/1979 |
| 1983 - 1987 | | | 28/05/1983 |
| 1987 - 1991 | | | 30/06/1987 |
| 1991 - 1995 | | | 15/06/1991 |
| 1995 - 1999 | | | 17/06/1995 |
| 1999 - 2003 | | | 03/07/1999 |
| 2003 - 2007 | María Jesús Redondo Bermejo | PP | 14/06/2003 |
| 2007 - 2011 | María Jesús Redondo Bermejo | PP | 16/06/2007 |
| 2011 - 2015 | n/d | n/d | 11/06/2011 |
| 2015 - 2019 | n/d | n/d | 13/06/2015 |
| 2019 - 2023 | n/d | n/d | 15/06/2019 |
| Des del 2023 | n/d | n/d | 17/06/2023 |

## Referències

* ↑ «Provincia de Toledo (España): Municipios & Localidades» (en castellà), 22-01-2021. [Consulta: 5 març 2021].
# Dmitri Txérixev

Dmitri Nikolàievitx Txérixev - Дми́трий Никола́евич Че́рышев (rus) - (11 de maig de 1969, Gorki, URSS) és un exfutbolista soviètic, posteriorment de la CEI i finalment rus, ja retirat, que jugava de davanter. Actualment és entrenador.

## Biografia

Format al Torpedo Gorki, a la 87/88 juga amb el FC Khimik Dzerzhinsk, i la següent amb el FC Lokomotiv Nijni Nóvgorod, on es destaparia com un davanter golejador i li obriria les portes a un gran de la lliga, el Dinamo de Moscou. Amb l'equip capitalí, Txérixev guanyaria la Copa russa de 1995 i faria notables actuacions en la lliga d'aquest país.
El 1996 fitxa per l'Sporting de Gijón, on jugaria més de cent cinquanta partits entre Primera i Segona, i amb un gran marge golejador. A la temporada 01/02 recalaria en el Burgos CF, i finalment, es retiraria el 2003 després de passar per l'Aranjuez.

## Selecció

Txérixev va jugar amb la selecció de futbol de la CEI i amb la posterior selecció russa, amb 13 partits i 1 gol en total.

## Entrenador

Un cop retirat de l'esport, Txérixev entrenà a l'Aranjuez i a les categories inferiors del Reial Madrid durant un parell d'anys, coincidint en el club amb el seu fill Denis Cheryshev. Posteriorment va tornar a Rússia per a esdevindre director del FC Sibir Novosibirsk. Durant la temporada 2011/12 va debutar com a primer entrenador al FC Volga Nijni Nóvgorod.
# Lincoln (Nebraska)

La ciutat de Lincoln és la capital i la segona ciutat més poblada de l'estat de Nebraska, als EUA. Lincoln és també la seu del comtat de Lancaster i la seu de la Universitat de Nebraska. Segons el cens de l'any 2010 la ciutat tenia 258.359 habitants.

## Història

Lincoln va ser fundada el 1856 amb el nom de Lancaster, i es va convertir en la seu del recentment creat comtat de Lancaster l'any 1859. Des de la creació del Territori de Nebraska l'any 1854 la seva capital era Omaha, però degut a la seva situació geogràfica es va decidir traslladar la capital al sud del riu Platte i el més a l'oest possible. El poble de Lancaster va ser l'escollit, en part degut a les seves salines i aiguamolls. No obstant això, la ciutat d'Omaha volia ser rebatejada en honor del President Abraham Lincoln, assassinat recentment, per tal d'evitar la pèrdua de la seva condició de capital. De fet la majoria de la gent al sud del riu havien estat simpatitzants de la causa de la Confederació i semblava raonable creure que el canvi no es produiria si la capital es deia Lincoln. Però el pla no va funcionar, Lancaster va ser rebatejada com a Lincoln i es va convertir en la capital de Nebraska, al mateix temps que la creació de l'estat l'1 de març de 1867. El 2008 la ciutat va ser nomenada com la ciutat més saludable dels Estats Units.

## Personalitats il·lustres

* Hilary Swank. Actriu i productora de cinema.
* Brandon Sanderson, escriptor de literatura fantàstica.

## Referències

* ↑ «Lloc web oficial».
Capitals d'estat dels Estats Units :
ALMontgomery
AKJuneau
AZPhoenix
ARLittle Rock
CASacramento
CODenver
CTHartford
DEDover
FLTallahassee
GAAtlanta
HIHonolulu
IDBoise
ILSpringfield
INIndianapolis
IADes Moines
KSTopeka
KYFrankfort
LABaton Rouge
MEAugusta
MDAnnapolis
MABoston
MILansing
MNSaint Paul
MSJackson
MOJefferson City
MTHelena
NELincoln
NVCarson City
NHConcord
NJTrenton
NMSanta Fe
NYAlbany
NCRaleigh
NDBismarck
OHColumbus
OKOklahoma City
ORSalem
PAHarrisburg
RIProvidence
SCColumbia
SDPierre
TNNashville
TXAustin
UTSalt Lake City
VTMontpelier
VARichmond
WAOlympia
WVCharleston
WIMadison
WYCheyenne
DCWashington$^1$ Territoris:
ASPago Pago
GUHagåtña
MPSaipan
PRSan Juan
VICharlotte Amalie :
$^1$ Capital federal. :
# Edith Lewis

Edith Lewis (22 de desembre de 1882 – 11 d'agost de 1972) fou editora de McClure's Magazine, editora en cap de Every Week Magazine i redactora publicitària a J. Walter Thompson. Fou la parella de Willa Cather i en va ser nomenada marmessora en el testament d'aquesta darrera. Després de la mort de l'escriptora, Lewis en va publicar una biografia el 1953 titulada Willa Cather Living.

## Primers anys

Lewis es va graduar al Smith College el 1902. Posteriorment, es va traslladar a la seva ciutat natal, Lincoln, Nebraska, i hi ensenyar durant un any. Fou aquí on va conèixer Willa Cather, a casa de Sarah Harris, l'editora del Lincoln Courier.

## Carrera

Malgrat que històricament els investigadors de la carrera de Willa Cather n'han parlat com una simple editora o secretària, un estudi recent ha mostrat que Lewis tingué una carrera editorial i professional molt rica, que va tenir un impacte significatiu en el procés creatiu de Cather.

## Vida personal

Lewis va viure amb Willa Cather a la ciutat de Nova York durant gairebé quaranta anys. Quan va adquirir una casa d'estiueig a l'illa de Grand Manan a New Brunswick, al Canadà, l'any 1926, també la va compartir amb Cather.

## Obres

* Lewis, Edith. Willa Cather Living: A Personal Record. Lincoln: University of Nebraska Press, 2000. ISBN 9780803279964. OCLC 44467311.

## Referències

* ↑ «Edith Lewis- United States Passport Applications». FamilySearch. [Consulta: 19 març 2016].
* ↑ «Edith Lewis United States – Social Security Death Index». FamilySearch. [Consulta: 19 març 2016].
* ↑ Lewis, Edith. Willa Cather Living. Ed. John J. Murphy. Lincoln: University of Nebraska Press, 2000.
* ↑ Homestead, Melissa J., and Anne L. Kauman. "Nebraska, New England, New York: Mapping the Foreground of Willa Cather and Edith Lewis's Creative Partnership." Western American Literature 43 (2008): 41–69.
* ↑ Homestead, Melissa J. "Edith Lewis as Editor, Every Week Magazine, and the Contexts of Cather's Fiction". Willa Cather: A Writer's Worlds. Ed. John J. Murphy, Francoise Palleau-Papin, and Robert Thacker. Lincoln: University of Nebraska Press, 2010. 325–352.
* ↑ Jewell, Andrew. The Willa Cather Archive. University of Nebraska-Lincoln, 2004–2016.
# Kostas Manolàs

Konstandinos «Kostas» Manolàs (nascut el 14 de juny de 1991) és un futbolista professional grec que juga com a defensa central a l'Olympiakos FC i a la selecció grega. És el nebot de la llegenda del futbol grec Stélios Manolàs.

## Palmarès
### AEK Atenes

* 1 Copa grega: 2010-11

### Olympiakos FC

* 3 Lligues gregues: 2012-13, 2013-14, 2021-22
* 1 Copa grega: 2012-13

### SSC Napoli

* 1 Copa italiana: 2019-20

### Sharjah FC

* 1 Copa del President: 2022-23
* 1 Copa de la lliga dels Emirats Àrabs: 2022-23
* 1 Supercopa dels Emirats Àrabs: 2022

## Referències

* ↑ «2014 FIFA World Cup Brazil: List of Players» (PDF). FIFA, 11-06-2014, p. 18 [Consulta: 27 setembre 2014]. Arxivat 11 de juny 2015 a Wayback Machine.
# Peter Klatzow

Peter James Leonard Klatzow (Springs, 1945 - 29 de desembre de 2021) va ser un compositor i pianista sud-africà. Va ser el director del College of Music i professor emèrit de composició a la Universitat de Ciutat del Cap.

## Biografia

Klatzow va tenir el primer contacte amb l'aprenentatge musical quan tenia uns cinc anys al convent catòlic romà de Sant Imelda, a Brakpan.
Després de completar els seus estudis a l'escola de St. Martin, a Rosettenville, Johannesburg, va fer de professor de música i d'Afrikaans durant un breu període a l'escola Waterford Kamhlaba, a Swaziland.
Klatzow es va mudar a Londres el 1964 per estudiar durant un any al Royal College of Music després de guanyar una beca de composició de l'Organització Sud-Africana de Drets Musicals, que li va permetre anar a estudiar a Londres. Entre els seus professors hi havia Gordon Jacob (orquestració), Kathleen Long (piano) i Bernard Stevens (composició). Va guanyar diversos premis de composició mentre hi estava estudiant. Més tard va estudiar a Itàlia i deprés amb Nadia Boulanger a París.
Klatzow va tornar a Sud-àfrica el 1966, on va treballar pel SABC a Johannesburg com a productor musical. També va començar a donar classes de composició al South African College of Music, a Ciutat del Cap.

## Referències

* ↑ «https://www.musicinafrica.net/magazine/composer-peter-klatzow-chosen-2015-jimf». [Consulta: 29 octubre 2019].
* ↑ «http://www.sacm.uct.ac.za/sacm/staff/fulltime/eProfessors/PeterKlatzow». Arxivat de l'original el 29 d’octubre 2019. [Consulta: 29 octubre 2019].
* ↑ «http://www.sacomposers.co.za/sacomposers/Klatzow,_Peter.html». Arxivat de l'original el 26 d’octubre 2019. [Consulta: 29 octubre 2019].
# Sylvia Beach

Sylvia Beach (14 de març de 1887, Baltimore, Estats Units - 5 d'octubre de 1962, París, França) fou una llibretera i editora estatunidenca.
És coneguda per haver obert el 1919 la famosa llibreria Shakespeare & Company a París. Aquell indret es transformà en el punt de trobada, compra i préstec de literatura anglesa i nord-americana per a molts artistes de l'època, i la seva llibreria era visitada pels grans autors i intel·lectuals francesos i americans que vivien aleshores a Parísː Man Ray, Ezra Pound, Djuna Barnes, Gide, Valéry, Gertrude Stein, Hemingway, Joyce o Scott Fitzgerald.
Gràcies al seu empeny, va publicar el llibre Ulysses (1922), de James Joyce, quan cap editor s'hi atrevia. També va publicar el seu llibre de poesia Pomes Penyeach (1927) i la col·lecció d'assajos crítics de Beckett Our Exagmination Round His Factification for Incamination of Work in Progress (1929).
El 1959, Beach va publicar les seves memòries, anomenades Shakespeare and Company, que comencen en la seva infantesa, a Amèrica, i acaben amb l'alliberament de París després de la Segona Guerra Mundial.

## Referències

* ↑ Beach, Sylvia. Shakespeare & Company (en castellà). Barcelona: Editorial Ariel, S.A., abril de 2008, p. 1-12. ISBN 978-84-344-5244-2.
* 1 2 3 «Sylvia Beach». Encyclopaedia Britannica. [Consulta: 8 març 2020].
* ↑ «History. Sylvia Beach's Shakespeare and Company, 1919-1941». Shakespeare and Company. Independent Bookstore, 08-02-2015. [Consulta: març 2020].
# Llista de Creus de Sant Jordi/1987/Entitats
#### Entitats

Informació actualitzada per un bot. Els canvis manuals es perdran quan s'actualitzi!
| Entitat | Wikidata | Descripció |
| Misteri d'Elx | Q2115110 | drama musical assumpcionista (s. XV) |
| Cavall Fort | Q3813697 | revista infantil catalana |
| Centre Català de Caracas | Q8343573 | |
| Editorial Moll | Q8772134 | |
| Tretzevents | Q9089748 | publicació en català dirigida a nens i nenes de 6 a 12 anys |
| ASPANIAS | Q11903642 | |
| Centre d'Estudis i Assessorament Metal·lúrgic | Q11913486 | institució creada a Barcelona el 1951 |
| Cercle d'Economia | Q11913531 | organització privada |
| EINA Centre Universitari de Disseny i Art de Barcelona | Q11917948 | |
| Saló Nàutic Internacional de Barcelona | Q18006557 | |
| observatori de l'Ebre | Q19257162 | edifici de Roquetes |
# Josep Maria Cuenca Flores

Josep Maria Cuenca Flores (Barcelona, 1966) és escriptor i periodista en dues llengües: català i castellà, i docent d'ensenyament mitjà i educació d'adults. És llicenciat en Geografia i història per la Universitat de Barcelona. Ha estat lector per a diverses editorials i és, així mateix, traductor i col·laborador, des de fa més de dues dècades, de diversos mitjans escrits.

## Obres
### Assaig, història, periodisme

* Grimpaires sobre rodes (Tremp, Garsineu, 1998) ISBN 978-84-88294-90-6
* Muntanyes de gent i de paraules (Tremp, Garsineu, 2001) ISBN 978-84-95194-31-2
* amb Francesc Candel: Els altres catalans del segle XXI (Barcelona, Planeta, 2001) ISBN 978-84-08-03736-1
* Alguna cosa més que un escenari (Tremp, Garsineu, 2006) ISBN 978-84-95194-95-4
* Sobre les muntanyes del nord (Tremp, Garsineu, 2016) ISBN 978-84-945275-1-7
* amb Francesc Prats: Història del Club de Futbol Tremp (Tremp, Garsineu, 2017) ISBN 978-84-9463-284-6
* Escritos lamentables (Barcelona, Carena Edicions, 2021) ISBN 978-84-1832-331-7

### Biografies

* El Pallars revisitat: la mirada fotogràfica de Joaquim Morelló a principis del segle XX (Tremp, Garsineu, 2002) ISBN 978-84-95194-40-4
* Melcior Mauri o una altra forma de lluitar contra el temps (Valls, Cossetània, 2008) ISBN 978-84-9791-330-0
* Ignasi Canals i Tarrats: un excel·lent (i efímer) fotògraf de muntanya (Barcelona, CEC, 2009) ISBN 978-84-613-0405-9
* Mientras llega la felicidad. Una biografía de Juan Marsé (Barcelona, Anagrama, 2015) ISBN 978-84-339-0797-4

### Novel·la

* Una aproximación [finalista del Premio Desnivel de Literatura 2016] (Madrid, Desnivel, 2017) ISBN 978-84-9829-384-5

## Referències

* ↑ «Josep Maria Cuenca». web. Kosmopolis 2015 (CCCB via OTRS). [Consulta: 5 novembre 2015].
# Bacil de Friedländer

Klebsiella pneumoniae és l'espècie de major rellevància clínica dins el gènere bacterià Klebsiella. Són bacteris gramnegatius de la família Enterobacteriaceae, que tenen un important paper com a causants de malalties infeccioses oportunistes. El gènere va ser anomenat així en honor d'Edwin Klebs, un microbiòleg alemany de finals del segle xix. El bacil també va ser descrit per Carl Friedländer, i durant molts anys va ser conegut com el bacil de Friedländer.
Aquest bacteri està implicat principalment en infeccions nosocomials. És l'agent causal d'infeccions de l'aparell urinari, i de pneumònies, sèpsia, infeccions de teixits tous, i infeccions de ferida quirúrgica. En són especialment susceptibles els pacients ingressats en unitats de cures intensives, nounats, i pacients amb malaltia pulmonar obstructiva crònica (MPOC), diabetis mellitus o alcohòlics. Avui dia també hi ha una forta teoria que la relaciona amb l'espondilitis anquilosant.
Causa al voltant de l'1 per cent de les pneumònies bacterianes i pot causar condensació hemorràgica extensa del pulmó. A més, de vegades causa infecció de l'aparell urinari i bacterièmia a partir de lesions focals en pacients debilitats, als quals pot causar la mort. Algunes de les complicacions més freqüents són l'abscés pulmonar i l'empiema.
A la tinció de Gram són negatius (color fúcsia); l'assimilació i la fermentació de la lactosa es pot observar a l'agar MacConkey on les colònies són de color rosat clar i en el medi Kliger o TSI on són àcid/àcid, és a dir, fermentadors de la lactosa amb producció de gas. En la fermentació de l'acetona o prova de Voges Proskauer són positius. Les seves condicions òptimes de cultiu són, en agar nutritiu, a 37 °C, pH de 7.0, i una pressió osmòtica d'1 atm.

## Referències

* ↑ Esra Deniz Candan, Nilüfer Aksöz «Klebsiella pneumoniae: characteristics of carbapenem resistance and virulence factors» (PDF). Acta Biochim Pol, 62, 4, 2015, pàg. 867-74. DOI: 10.18388/abp.2015_1148. PMID: 26637376 [Consulta: 21 octubre 2024].
* ↑ S Zhang, X Zhang, Q Wu, X Zheng, G Dong, R Fang, Y Zhang, J Cao, T Zhou «Clinical, microbiological, and molecular epidemiological characteristics of Klebsiella pneumoniae-induced pyogenic liver abscess in southeastern China». Antimicrob Resist Infect Control, 8, 2019, pàg. 166. DOI: 10.1186/s13756-019-0615-2. PMC: 6819602. PMID: 31673355 [Consulta: 21 octubre 2024].
* ↑ SE Prince, KA Dominger, BA Cunha, NC Klein «Klebsiella pneumoniae pneumonia». Heart Lung, 26, 5, 1997, pàg. 413-7. DOI: 10.1016/s0147-9563(97)90028-5. PMID: 9315470.
* ↑ «Izorrategi Espondilitis». Arxivat de l'original el 2011-08-25. [Consulta: 29 juliol 2010].
# Trampa per a canaris

Una trampa per a canaris és un mètode utilitzat per descobrir la font d'una fuga d'informació. Consisteix a subministrar diferents versions d'informació sensible a cadascun dels grups sospitosos de filtrar-la, tot observant quina d'elles és la revelada.
Tot i que aquesta tècnica és molt antiga, el terme que la defineix fou inventat per Tom Clancy, en la seva novel·la Joc de Patriotes, on l'heroi, Jack Ryan, descriu la tècnica que va utilitzar per identificar l'origen de les fugues d'uns documents classificats:
    Cada resum d'un paràgraf té sis versions diferents, i la barreja dels mateixos és única per a cada còpia enumerada del document. Existeixen més de mil permutacions possibles, però només noranta-sis còpies del document. Els paràgrafs són tan cridaners per aconseguir que el periodista que filtri la informació els citi lletra per lletra en els mitjans públics. Només que digui alguna cosa de dos o tres paràgrafs diferents, es pot deduir quina de les còpies ha vist, i de la mateixa manera, qui li ha passat la informació.
Si s'aconsegueix que cada còpia del document sigui lleugerament diferent de les altres, per exemple, utilitzant sinònims diferents a cada còpia, es pot determinar qui la filtra.
La tècnica d'afegir informació significativa d'amagat en un mitjà s'ha utilitzat de moltes maneres, que es classifiquen segons els seus objectius:
* La marca d'aigua s'utilitza per mostrar si un determinat objecte és autèntic i no s'ha manipulat.
* L'esteganografia s'utilitza per amagar un missatge secret en un altre d'aparença innocent, de tal manera que compliqui la seva detecció.
* Una trampa per a canaris amaga informació en un document que queda identificat de forma única, de tal manera que, a partir d'una còpia completa o una part d'ell, es pot obtenir la font del missatge.
Cap d'aquests mètodes és infalible perquè quantes més fonts diferents tenim per comparar, més senzill és identificar les marques especials.
En les impressores làser en color s'utilitzen marques de punts de color groc pràcticament invisibles, que identifiquen la màquina, per tal d'ajudar a perseguir falsificacions.
També es poden utilitzar marques d'aigua per identificar una font, introduint les dades del sol·licitant a dins de la imatge digital. Fins i tot a les pel·lícules resulta molt senzill que certs fotogrames incloguin marques identificatives, o que l'audio tingui informació codificada en el buit de l'espectre de la veu (al voltant dels 1300 Hz).

## Referències

* ↑ Gaines, Cork. «The NBA Used an Espionage Trick Known as 'Canary Trap' to Catch Teams Leaking Info to the Media».

## Vegeu també

* Marca d'aigua
* Esteganografia
* Honeypot

## Enllaços externs

* EFF.org Guia de desxifrat de la impressora DocuColor Mostra com llegir la data, hora i número de sèrie de la impressora DocuColor de Xerox, a partir del codi de les marques forenses deixades a les pàgines impreses (en anglès).
# Dàmocles

Dàmocles (grec antic: Δαμοκλῆς, llatí: Damocles) fou un magnat siracusà company de Dionisi el Vell conegut per la següent anècdota, contada per Ciceró. Dàmocles considerava que Dionisi el Vell era feliç gràcies a la seva riquesa i al seu poder i el criticava pels seus gustos de luxe. Un dia, el tirà el va convidar a un banquet amb tota mena de luxes, plaers i luxúria, però just al damunt del setial de Dàmocles hi havia fet penjar una espasa sostinguda només pel pèl d'un cavall, i el va convidar a jutjar si allò era la felicitat; l'espasa representava el perill constant al qual havia de fer front el qui tenia riqueses o poder, representades pel banquet i els plaers. D'aquest fet es va originar l'expressió «espasa de Dàmocles», que fa referència a la intranquil·litat que comporta un perill o amenaça constant.

## Referències

* ↑ I no pas Damocles; vegeu: Alberich i Mariné, Joan (dir.); Cuartero i Iborra, Francesc J. (dir.). Diccionari Grec-Català. D'Homer al segle ii dC. Enciclopèdia Catalana - Fundació Institut Cambó, 2015, p. 477. ISBN 9788441224223. ; Lacreu, Josep. Manual d'ús de l'estàndard oral. Universitat de València, 2002, p. 64.
* ↑ Cicero's Tusculan Disputations de Marcus Tullius Cicero (anglès) en www.gutemberg.org
# Temporada 1994-1995 de la Unió Esportiva Sant Andreu

Dades de la Temporada 1994-1995 de la UE Sant Andreu.

## Partits
### Lliga (Segona B)

* Segona divisió B, grup 3r: 15a posició.

#### Segona volta
## Referències
## Bibliografia

* Unió Esportiva Sant Andreu 1909-2009. Autors: Xavier Araguz, Joan Esteve, Àngel Domingo, Jordi Petit, Eduardo Quintana, Quim Terrè i Vicenç Martínez. Editorial: Ajuntament de Barcelona. ISBN 978-84-9850-175-9.
# Copa Catalunya de futbol masculina 1992-1993

La Copa Catalunya de futbol masculina 1992-1993 fou la IVa edició de la Copa Catalunya, aleshores Copa Generalitat.

## Final

| FC Barcelona | 4 - 3 | RCD Espanyol |
| Salinas 17' 31' 34' Pablo 60' | | Santi Cuesta 39' Escaich 42' Ayúcar 69' |
| Barcelona | Espanyol |
| POR | Carles Busquets |
| DEF | Albert Ferrer | 46' |
| DEF | Ronald Koeman |
| DEF | Miquel Soler |
| MIG | Òscar García | 76' |
| MIG | Guillermo Amor | 46' |
| DEF | Miquel Àngel Nadal |
| MIG | Goran Vucevic |
| DAV | Pablo Maqueda |
| DAV | Julio Salinas |
| DAV | Hristo Stoítxkov | 46' |
| Substituts: ||
| DEF | Pablo Alfaro | 46' |
| MIG | Richard Witschge | 46' |
| DAV | Aitor Begiristain "Txiki" | 46' |
| DEF | José Ramón Alexanco | 76' |
| Entrenador: ||
| Johan Cruyff ||
| POR | Bixente Biurrun |
| DEF | César González "Mendiondo" | 61' |
| DEF | Sergio Morgado |
| DEF | Albert Albesa |
| DEF | Andrei Mokh |
| MIG | Urbano Ortega | 61' |
| MIG | Juan Elgezábal | 81' |
| MIG | Ángel Luis |
| MIG | Santi Cuesta | 55' |
| DAV | Xavier Escaich |
| DAV | Jordi Lardín |
| Substituts: ||
| MIG | Enrique Ayucar | 55' |
| DEF | Eloy Pérez | 61' |
| MIG | Francisco López | 61' |
| MIG | Vicente Fernández | 81' |
| Entrenador: ||
| José Manuel Díaz Novoa ||

## Referències

* ↑ «Edición del Sunday 28 març 1993, Página 17 - Hemeroteca - MundoDeportivo.com».
* ↑ «Edición del Sunday 28 març 1993, Página 16 - Hemeroteca - MundoDeportivo.com».
* ↑ «Edición del Wednesday 31 març 1993, Página 18 - Hemeroteca - MundoDeportivo.com».
* ↑ «Edición del Wednesday 31 març 1993, Página 19 - Hemeroteca - MundoDeportivo.com».
* ↑ «Edición del Tuesday 20 abril 1993, Página 31 - Hemeroteca - MundoDeportivo.com».
* ↑ «Edición del Friday 23 abril 1993, Página 10 - Hemeroteca - MundoDeportivo.com».
* ↑ «Edición del Friday 21 maig 1993, Página 9 - Hemeroteca - MundoDeportivo.com».